hotchpotch/miracl-hf-unified huggingface dataset:
คราฟท์ เจ้าชายแห่งโอเฮนโล-ลังเงินบวร์ค
คราฟท์ เจ้าชายแห่งโอเฮนโล-ลังเงินบวร์ค () ประสูติเมื่อวันที่ 25 มิถุนายน 2478 ณ ประเทศเยอรมนี เป็นพระโอรสพระองค์ใหญ่ใน กอทท์ฟรีด เจ้าชายแห่งโอเฮนโล-ลังเงินบวร์ค กับ เจ้าหญิงมาร์การีตาแห่งกรีซและเดนมาร์ก ทรงเป็นพระภาคิไนยใน เจ้าชายฟิลิป ดยุกแห่งเอดินบะระ พระญาติชั้นที่ 1 ในชาลส์ เจ้าชายแห่งเวลส์ ทั้งนี้พระองค์ทรงสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร และ พระเจ้าคริสเตียนที่ 9 แห่งเดนมาร์ก ผ่านทางสายพระมารดา 
พระองค์ทรงเสกสมรสครั้งแรกกับ เจ้าหญิงชาร์ลอตต์แห่งครอย เมื่อวันที่ 5 มิถุนายน 2508 ก่อนจะทรงหย่าร้างกันในปี 2533 มีพระบุตร 3 พระองค์คือ
ในปี 2535 ทรงเสกสมรสใหม่กับ เออร์มา พอสเพช ไม่มีพระบุตร 
พระองค์สิ้นพระชนม์ลงเมื่อวันที่ 16 มีนาคม 2547 ณ ลังเงินบวร์ค สิริพระชันษา 68 ชันษา ตำแหน่งเจ้าชายแห่งโอเฮนโล-ลังเงินบวร์ค จึงตกเป็นของพระโอรสพระองค์แรก
โรคทางเดินอาหารโดยหน้าที่
โรคทางเดินอาหารโดยหน้าที่ ( ตัวย่อ FGID) 
หรือ โรคทางเดินอาหารที่ไม่รู้สาเหตุ
รวมโรคที่ไม่รู้สาเหตุต่าง ๆ หลายอย่างซึ่งมีผลต่อทางเดินอาหารส่วนต่าง ๆ และมีอาการเป็นความไวเจ็บ/ปวดอวัยวะภายในและการบีบตัวผิดปกติของทางเดินอาหาร
ศัพท์แพทย์ภาษาอังกฤษว่า "functional colonic disease" หรือ "functional bowel disorder" หมายถึงกลุ่มโรคลำไส้ซึ่งมีอาการปวดท้องเรื้อรังโดยไร้เหตุทางโครงสร้างหรือทางเคมีชีวภาพที่สามารถอธิบายอาการเช่นนี้ได้
ดังนั้น โรคหน้าที่อื่น ๆ จึงหมายถึงปัญหาด้านอื่น ๆ ของกระบวนการย่อยอาหาร
กระบวนการทบทวนวรรณกรรมเพื่อความเห็นพ้องของมูลนิธิโรม ที่รู้จักกันว่า กระบวนการโรม (Rome process) ได้ช่วยนิยามโรคทางเดินอาหารโดยหน้าที่
การทบทวน Rome I, Rome II, Rome III และ Rome IV จึงได้เสนอระบบการจัดหมู่และศัพท์โดยอาศัยความเห็นพ้องและคำแนะนำจากคณะกรรมการประสานงานโรม (Rome Coordinating Committee)
ปัจจุบันจึงมีหมวดหมู่ทั้งสำหรับผู้ใหญ่ เด็ก และเด็กเกิดใหม่/เด็กฝึกเดิน
ต่อไปนี้เป็นหมวดหมู่ Rome IV ที่เผยแพร่ในปี 2016
A. โรคหลอดอาหาร (Esophageal Disorders) 
B. Gastroduodenal Disorders (โรคกระเพาะ-ต้นลำไส้เล็ก)
C. โรคลำไส้ (Bowel Disorders)
D. Centrally Mediated Disorders of Gastrointestinal Pain
E. Gallbladder and Sphincter of Oddi disorders 
F. โรคทวารหนักและไส้ตรง (anorectal disorders) 
G. โรคทางเดินอาหารตามหน้าที่ในวัยเด็ก: เด็กเกิดใหม่/เด็กหัดเดิน (Childhood Functional GI Disorders: Neonate/Toddler)
H. โรคทางเดินอาหารตามหน้าที่ในวัยเด็ก: เด็กเกิดใหม่/เด็กหัดเดิน (Childhood Functional GI Disorders: Neonate/Toddler)
โรคกระเพาะลำไส้สามัญมาก
ทั่วโลก แค่โรค และอาหารไม่ย่อยตามหน้าที่เพียงสองอย่างก็มีผลต่อประชากร 16-26% แล้ว
มีงานวิจัยพอสมควรในเรื่องเหตุ การวินิจฉัย และการรักษาโรคกลุ่มนี้ ()
อาหาร จุลินทรีย์ในร่างกาย พันธุกรรม การทำงานของระบบประสาท-กล้ามเนื้อ และการตอบสนองของระบบภูมิต้านทาน ล้วนมีบทบาทในการเกิดโรค
แม้การปลุกฤทธิ์แมสต์เซลล์ก็เสนอว่าเป็นปัจจัยอย่างหนึ่งด้วย
Coeliac disease
coeliac disease หรือ celiac disease เป็นโรคภูมิต้านตนเองระยะยาวซึ่งสร้างปัญหาโดยหลักต่อลำไส้เล็ก
อาการตามแบบรวมทั้งปัญหากระเพาะลำไส้ เช่น ท้องร่วงเรื้อรัง ท้องพอง/ท้องยื่น (abdominal distention) ดูดซึมอาหารไม่ดี (malabsorption) ไม่อยากอาหาร และไม่โต (ในเด็ก)
ปกติจะเกิดเมื่ออายุระหว่าง 6 เดือนถึง 2 ขวบ
แต่อาการอื่น ๆ จะสามัญกว่าโดยเฉพาะในผู้มีอายุมากกว่า 2 ปี
อาการกระเพาะลำไส้อาจจะเบาหรือไม่มี อาจมีอาการที่ส่วนอื่น ๆ ของร่างกาย หรือไม่ปรากฏอาการอะไร ๆ เลย
แม้โรคอาจเริ่มตั้งแต่วัยเด็ก
แต่ก็เกิดเมื่ออายุเท่าไรก็ได้
โรคมักสัมพันธ์กับโรคภูมิต้านตนเองอื่น ๆ เช่น โรคเบาหวานประเภทที่ 1 และต่อมไทรอยด์อักเสบเป็นต้น
โรคเกิดจากปฏิกิริยาของร่างกายต่อกลูเตน ซึ่งเป็นโปรตีนต่าง ๆ ที่พบในข้าวสาลีและข้าวประเภทอื่น ๆ รวมทั้งข้าวบาร์เลย์และข้าวไรย์
ปกติคนไข้สามารถรับข้าวโอ๊ตที่ไม่มากเกินโดยไม่เจือปนกับข้าวที่มีกลูเตนอื่น ๆ ได้
แต่ก็อาจมีปัญหากับข้าวโอ๊ตบางสายพันธุ์
เป็นโรคที่เกิดกับผู้มีปัญหาทางพันธุกรรม
คือ เมื่อได้รับกลูเตน การตอบสนองผิดปกติของระบบภูมิคุ้มกันจะผลิตสารภูมิต้านทานต้านตนเอง (autoantibody) ซึ่งอาจสร้างปัญหาแก่อวัยวะต่าง ๆ
ในลำไส้เล็ก นี่ทำให้อักเสบ และอาจทำส่วนยื่นที่บุลำไส้ (intestinal villus) ให้สั้น/ทื่อลง เป็นอาการที่เรียกว่า villous atrophy
ซึ่งทำให้ดูดซึมอาหารได้น้อยลง และบ่อยครั้งทำให้โลหิตจาง
การวินิจฉัยจะอาศัยการตรวจสารภูมิต้านทานในเลือดบวกกับการตัดเนื้อลำไส้ออกตรวจ โดยการทดสอบทางพันธุกรรม (genetic testing) โดยเฉพาะอาจช่วย
แต่บางครั้งก็วินิจฉัยได้ยาก
เพราะอาจตรวจไม่พบสารภูมิต้านทานต้านตนเอง (autoantibody)
เพราะลำไส้เล็กอาจเปลี่ยนไปเพียงเล็กน้อยและส่วนยื่นจะดูปกติ
แม้ผู้ที่มีอาการหนักก็อาจต้องไปหาหมอเป็นเวลาหลายปีกว่าจะวินิจฉัยได้ถูกต้อง
ปัจจุบันมีผู้ไม่มีอาการอะไร ๆ ที่วินิจฉัยว่ามีโรคนี้ โดยอาศัยการตรวจคัดโรค
แต่หลักฐานซึ่งแสดงประโยชน์ของการตรวจคัดโรคก็ยังไม่ชัดเจน
แม้โรคจะมีเหตุจากความไม่ทนต่อโปรตีนข้าวสาลี แต่นี่ก็ไม่ใช่ภาวะภูมิแพ้ข้าวสาลี (wheat allergy)
วิธีการรักษาในปัจจุบันอย่างเดียวก็คือการให้ทานอาหารปลอดกลูเตนตลอดชีวิต ซึ่งอาจทำให้เยื่อลำไส้ฟื้นตัว ทำให้อาการดีขึ้น และลดความเสี่ยงภาวะแทรกซ้อนอื่น ๆ ซึ่งได้ผลต่อคนไข้โดยมาก
ถ้าไม่รักษา นี่อาจทำให้เกิดมะเร็ง เช่น มะเร็งต่อมน้ำเหลืองของลำไส้ (intestinal lymphoma) และเพิ่มความเสี่ยงการตายก่อนวัยโดยเล็กน้อย
อัตราการเกิดโรคไม่เหมือนกันในเขตต่าง ๆ ทั่วโลก เริ่มจากความชุกโรคที่ 1 คนต่อ 300 คนจนถึง 1 คนต่อ 40 คน โดยเฉลี่ยที่ระหว่าง 1 คนต่อ 100 คน กับ 1 คนใน 170 คน
ในประเทศพัฒนาแล้ว ประเมินว่า คนไข้ 80% ยังไม่ได้วินิจฉัย เพราะมีปัญหากระเพาะลำไส้น้อยมากหรือไม่มีเลย และเพราะไม่รู้เรื่องโรค
เป็นโรคที่สามัญในหญิงมากกว่าชาย
คำภาษาอังกฤษว่า coeliac มาจากคำภาษากรีกว่า κοιλιακός ("koiliakós", "abdominal" แปลว่า เกี่ยวกับท้อง) โดยเริ่มใช้ตั้งแต่คริสต์ศตวรรษที่ 19 อาศัยงานแปลจากภาษากรีกโบราณเกี่ยวกับโรคของแพทย์ชาวกรีกคือ Aretaeus of Cappadocia
ข้อมูลผู้เข้าร่วมรายบุคคล
การใช้ ข้อมูลผู้เข้าร่วมรายบุคคล หรือ ข้อมูลคนไข้รายบุคคล ( ตัวย่อ IPD)
เป็นวิธีการทำงานวิเคราะห์อภิมานแบบหนึ่งที่เก็บข้อมูลแต่ละรายการโดยเป็นรายบุคคลจากงานศึกษาต่าง ๆ ที่กำลังวิเคราะห์
เพราะสามารถทำได้อย่างแม่นยำและกลมกลืนกันมาก จึงทำให้นักวิจัยสามารถลดของการทดลองได้มากที่สุด และจึงพิจารณาว่า เป็นของงานวิเคราะห์อภิมาน
เทียบกับงานวิเคราะห์อภิมานอื่น ๆ ที่ไม่ใช้ข้อมูลผู้ป่วยแต่ละราย แต่ใช้ข้อมูลรวม (aggregate data, AD)
แม้การวิเคราะห์ข้อมูลรวมจะใช้มานานกว่า แต่การเก็บข้อมูลแบบรายบุคคลก็นิยมเพิ่มขึ้นเรื่อย ๆ
งานวิเคราะห์อภิมานเช่นนี้มักจะเป็นโครงการใหญ่โดยมีประเทศต่าง ๆ ร่วมมือกัน และมีข้อจำกัดน้อยกว่าในเรื่องข้อมูลที่มีให้ใช้และคุณภาพข้อมูลที่สามารถใช้
คณะกรรมการบรรณาธิการวารสารการแพทย์นานาชาติ () ได้ระบุว่า การเผยแพร่ข้อมูลผู้เข้าร่วม/อาสาสมัครเป็นรายบุคคล (แต่ตัดข้อมูลระบุบุคคล) เพื่อให้ใช้ร่วมกันเป็นเรื่องจำเป็นทางจริยธรรม
ภาวะหูติดเชื้อรา
ภาวะหูติดเชื้อรา ()
คือการติดเชื้อราส่วนผิว ๆ ของช่องหูภายนอก
เป็นภาวะที่เกิดในประเทศร้อนมากกว่า
อาจเป็นแบบกึ่งเฉียบพลัน (subacute) หรือเฉียบพลัน (acute) อาการรวมทั้งมีน้ำไหลออกเหม็น อักเสบ คัน หนังลอก และรำคาญมาก
หนองอาจเกิดเพราะติดเชื้อแบคทีเรียสกุล "Pseudomonas" และ "Proteus" เพิ่ม
เชื้อราจะทำให้อักเสบ เยื่อบุช่องหูลอก เกิดเศษที่มีใยรา หนองออก และเจ็บ
เมื่อตรวจหู จะพบเศษหนา ๆ เป็นสีขาวเทา ๆ บ่อยครั้งที่สุด
พันธุ์เชื้อราที่ติดในหูมากที่สุดรวมทั้ง "Aspergillus niger", "Aspergillus fumigatus", "Penicillium" และ "Candida albicans" แต่ก็มีข้อยกเว้นบ้าง
ภาวะนี้รักษาด้วยการเอาเศษหนังตายออกจากหู ทายาต้านเชื้อรากลุ่ม azole
แล้วรักษาอาการด้วยสารต้านฮิสตามีน 
งานศึกษาในประเทศอิหร่านพบว่า กรดน้ำส้มเข้มข้น 2% ผสมกับ isopropyl alcohol 70% ก็ได้ผล
ต่อมขี้หู
ต่อมขี้หู () เป็นต่อมเหงื่อพิเศษใต้หนังส่วน 1/3 ด้านนอกของช่องหู
เป็นต่อมไม่ซับซ้อน มีรูปขด เป็นท่อ ประกอบด้วยเซลล์หลั่ง (secretory cell) ชั้นใน และเซลล์ผิวหนังกล้ามเนื้อ (myoepithelial cell)
ชั้นนอก 
จัดเป็นต่อม apocrine
ต่อมจะหลั่งสารออกที่ท่อซึ่งใหญ่กว่า ซึ่งก็หลั่งออกที่ขนป้องกัน (guard hair) ในช่องหูชั้นนอก
แล้วผสมกับไขผิวหนัง (sebum) พร้อมเซลล์ผิวหนังที่ตายแล้ว กลายเป็นขี้หู
ขี้หูช่วยรักษาให้แก้วหูยืดหยุ่นได้ ช่วยหล่อลื่นและทำความสะอาดช่องหูชั้นนอก กันน้ำ ฆ่าแบคทีเรีย เคลือบขนป้องกันหูทำให้เหนียวและช่วยจับสิ่งแปลกปลอม (ฝุ่น สปอร์เชื้อรา เป็นต้น)
ต่อมเหล่านี้อาจเกิดทั้งเนื้องอกไม่ร้ายและเนื้องอกร้าย
เนื้องอกไม่ร้ายรวมทั้ง ceruminous adenoma, ceruminous pleomorphic adenoma และ ceruminous syringocystadenoma papilliferum
เนื้องอกร้ายรวมทั้ง ceruminous adenocarcinoma, adenoid cystic carcinoma และ mucoepidermoid carcinoma
ฟิลิปป์ เจ้าชายแห่งโอเฮนโล-ลังเงินบวร์ค
ฟิลิปป์ เจ้าชายแห่งโอเฮนโล-ลังเงินบวร์ค () ประสูติเมื่อวันที่ 20 มกราคม 2513 ณ ประเทศเยอรมนี เป็นพระโอรสพระองค์ที่ 2 และพระองค์แรกใน คราฟท์ เจ้าชายแห่งโอเฮนโล-ลังเงินบวร์ค กับ เจ้าหญิงชาร์ลอตต์แห่งครอย เป็นพระนัดดาใน เจ้าหญิงมาร์การีตาแห่งกรีซและเดนมาร์ก พระญาติใน ชาลส์ เจ้าชายแห่งเวลส์ พระองค์ทรงมีพระมารดาทูลหัวคือ เจ้าหญิงแอนน์ พระราชกุมารี ซึ่งเป็นพระญาติของพระองค์
พระองค์กลานเป็นเจ้าชายพระประมุขแห่งโอเฮนโล-ลังเงินบวร์ค ภายหลังการสิ้นพระชนม์ของพระบิดาเมื่อปี 2547
พระองค์ทรงเสกสมรสกับ ชาร์กเกีย บินเดอร์ เมื่อวันที่ 6 กันยายน 2546 มีพระบุตรดังนี้
ทั้งนี้พระองค์ทรงสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร และ พระเจ้าคริสเตียนที่ 9 แห่งเดนมาร์ก ผ่านทางสายพระบิดา
เฮนรีเอ็ตตา กอดอลฟีน ดัชเชสที่ 2 แห่งมาร์ลบะระ
เฮนรีเอ็ตตา กอดอลฟีน ดัชเชสที่ 2 แห่งมาร์ลบะระ () เป็นบุตรีของจอห์น เชอร์ชิล ดยุกแห่งมาร์ลบะระ แม่ทัพแห่งกองทัพอังกฤษ กับซาราห์ เจนนิงส์ สหายและคนสนิทของสมเด็จพระราชินีนาถแอนน์แห่งบริเตนใหญ่
เธอมีชื่อแรกเกิดว่า เฮนรีเอ็ตตา เชอร์ชิล (Henrietta Churchill) เมื่อบิดาได้รับสถาปนาเป็นเอิร์ลแห่งมาร์ลบะระในปี ค.ศ. 1689 เธอจึงได้คำนำหน้าเป็น "เลดี" เธอสมรสกับฟราสซิส กอลดอลฟีน ในปีค.ศ. 1698 และเปลี่ยนนามสกุล และเมื่อพ่อสามีได้รับสถาปนาเป็นเอิร์ลที่ 1 แห่งกอลดอลฟีน เธอจึงมีฐานันดรเป็น "ไวเคาน์เตสเรียลตัน" (Viscountess Rialton) ต่อมาเมื่อพ่อสามีถึงแก่กรรมและสามีได้เป็นเอิร์ลที่ 2 แห่งกอลดอลฟีนในปี 1712 ทำให้เธอมีฐานันดรเป็น "เคาน์เตสแห่งกอลดอลฟีน"
พระราชบัญญัติที่ผ่านโดยรัฐสภาอังกฤษในปีค.ศ. 1706 อนุญาตให้บุตรีของดยุก สามารถสืบตำแหน่งและสิทธิของบิดาได้ ทำให้เมื่อบิดาถึงแก่อสัญกรรมในปี 1722 นางจึงได้ขึ้นสืบตำแหน่งเป็น "ดัชเชสที่ 2 แห่งมาร์ลบะระ" และเนื่องจากบิดามีตำแหน่งเป็นเจ้าแว่นแคว้นในจักรวรรดิโรมันอันศักดิ์สิทธิ์ ทำให้เธอมีศักดิ์เป็นเจ้าหญิงแว่นแคว้นในจักรวรรดิโรมันอันศักดิ์สิทธิ์ด้วย แต่เธอไม่ได้สืบสิทธิของบิดาในจักรวรรดิฯเนื่องจากข้อห้ามตามกฎหมายแซลิกที่ห้ามสตรีสืบบัลลังก์ของบิดา
ชื่อและยศเต็มของท่านหญิงคือ "เฮนรีเอ็ตตา กอดอลฟีน ดัชเชสที่ 2 แห่งมาร์ลบะระ เจ้าหญิงแห่งมิลเดิลไฮม์ เจ้าหญิงแห่งเมลเลินบวร์ค เจ้าหญิงแห่งจักรวรรดิโรมันอันศักดิ์สิทธิ์ เคาน์เตสแห่งกอดอลฟีน"
ร็อบ คาวัลโล
รอเบิร์ต เซียส์ "ร็อบ" คาวัลโล () เกิด 21 มีนาคม ค.ศ. 1963 เป็นโปรดิวเซอร์เพลง นักดนตรี และผู้บริหารในอุตสาหกรรมเพลง ชาวอเมริกัน เดิมทีรู้จักในฐานะทำงานการผลิตให้กับกรีนเดย์ เขายังทำงานร่วมกับ ลิงคินพาร์ก, มายเคมิคอลโรแมนซ์, เอริก แคลปตัน, กูกูดอลส์, เดฟแมททิวส์แบนด์, คิด ร็อก, จอว์เบรกเกอร์, อลานิส มอริสเซตต์, แบล็กแซ็บบาธ, ฟิล คอลลินส์, พาร์อะมอร์, ซิกเพนซ์นอนเดอะริชเชอร์, ลิลพีป, ไชน์ดาวน์ และมีต โลฟ เขายังเป็นผู้ชนะรางวัลแกรมมี่มาแล้วหลายรางวัล
อายาโกะ โมริยะ
อายาโกะ โมริยะ (; 15 กันยายน พ.ศ. 2533) พระนามเดิม เจ้าหญิงอายาโกะแห่งทากามาโดะ () เป็นพระธิดาในเจ้าชายโนริฮิโตะ เจ้าชายทากามาโดะกับเจ้าหญิงฮิซาโกะ พระชายาฯ เป็นพระญาติชั้นที่หนึ่งของสมเด็จพระจักรพรรดิอะกิฮิโตะ พระองค์ลาออกจากฐานันดรศักดิ์เพื่อเสกสมรสกับเค โมริยะ () เมื่อวันที่ 29 ตุลาคม พ.ศ. 2561
เจ้าหญิงอายาโกะแห่งทากามาโดะประสูติเมื่อวันที่ 15 กันยายน พ.ศ. 2533 ณ โรงพยาบาลไอกุ เป็นพระธิดาพระองค์เล็กในเจ้าชายโนริฮิโตะ เจ้าชายทากามาโดะกับเจ้าหญิงฮิซาโกะ พระชายาฯ มีพระเชษฐภคินีอีกสองพระองค์ คือ เจ้าหญิงสึงูโกะแห่งทากามาโดะและโนริโกะ เซ็งเงะ
เจ้าหญิงอายาโกะทรงการศึกษาระดับประถมศึกษาและมัธยมศึกษาจากโรงเรียนกากูชูอิง ในปี พ.ศ. 2550 ขณะที่ทรงศึกษาระดับมัธยมศึกษานั้นพระองค์ได้เสด็จไปประเทศนิวซีแลนด์จากโครงการร่วมบ้านกับคนท้องถิ่น (homestay program) ที่ได้รับการสนับสนุนจากโรงเรียน
ต่อมาในปี พ.ศ. 2552 ทรงเข้าศึกษาระดับอุดมศึกษาสาขาสังคมสงเคราะห์ มหาวิทยาลัยนานาชาติโจไซ ในปี พ.ศ. 2553-2554 เจ้าหญิงอายาโกะได้เข้าร่วมโครงการแลกเปลี่ยนนักศึกษาที่วิทยาลัยคาโมซัน (Camosun College) ณ เมืองวิกตอเรีย รัฐบริติชโคลัมเบีย ประเทศแคนาดา พระองค์ทรงสำเร็จการศึกษาปริญญาตรีจากมหาวิทยาลัยนานาชาติโจไซในเดือนมีนาคม พ.ศ. 2556 เดือนกันยายนปีเดียวกันนั้นทรงศึกษาสาขาภาษาอังกฤษ วิทยาลัยคาโมซันที่ทรงเคยศึกษาขณะเป็นนักเรียนแลกเปลี่ยน จนสำเร็จการศึกษาในเดือนเมษายน พ.ศ. 2558 หลังจากนั้นก็ทรงประทับอยู่ในมหาวิทยาลัยบริติชโคลัมเบียก่อนเสด็จกลับญี่ปุ่นในเดือนสิงหาคม พ.ศ. 2558 ต่อมาวันที่ 16 มีนาคม พ.ศ. 2559 เจ้าหญิงอายาโกะทรงสำเร็จการศึกษาปริญญาโทสาขาสวัสดิการสังคม มหาวิทยาลัยนานาชาติโจไซ ปัจจุบันพระองค์ทรงงานเป็นนักวิจัยคณะสังคมสงเคราะห์ มหาวิทยาลัยนานาชาติโจไซ
หลังสำเร็จการศึกษา พระองค์จึงเริ่มประกอบพระกรณียกิจและปรากฏพระองค์ในพระราชพิธี
สำนักพระราชวังได้ออกแถลงการณ์ว่าเจ้าหญิงอายาโกะทรงเข้าพิธีหมั้นกับเค โมริยะ () นักธุรกิจ ผู้สำเร็จการศึกษาจากมหาวิทยาลัยเคโอและกำลังทำงานในบริษัทเดินเรือสมุทรนิปปงยูเซ็ง () เมื่อวันที่ 12 สิงหาคม พ.ศ. 2561 และทั้งสองได้เสกสมรสในวันที่ 29 ตุลาคม พ.ศ. 2561 ณ ศาลเจ้าเมจิ เจ้าหญิงอายาโกะจึงสละฐานันดรศักดิ์แห่งพระราชวงศ์ตามกฎมนเทียรบาล
วี (ภาพยนตร์ พ.ศ. 2510)
วี () เป็นภาพยนตร์เรื่องยาวแนวสยองขวัญจากสหภาพโซเวียตในปี 1966 กำกับโดย คอนสตันติน เยร์ชอฟ และ เกออร์กี โครปาชอฟ ผลิตโดยสตูดิโอภาพยนตร์มอสฟิล์ม บทภาพยนตร์ได้โครงเรื่องจากเรื่องเล่าชื่อเดียวกันของนีโคไล โกโกล
"วี" ถือเป็นภาพยนตร์แนวสยองขวัญเรื่องแรกของสหภาพโซเวียต นอกจากนี้ภาพยนตร์เรื่องนี้ยังได้รับการเผยแพร่ในสหภาพโซเวียตอย่างเป็นทางการ
ตระกูลภาษาไนเจอร์-คองโก
ตระกูลภาษาไนเจอร์-คองโก () เป็นหนึ่งในตระกูลภาษาที่ใหญ่ที่สุดในโลก และเป็นกลุ่มภาษาที่ใหญ่ที่สุดในแอฟริกาในแง่ของการกระจายทางภูมิศาสตร์ จำนวนผู้พูด และจำนวนภาษา และมักจะนับว่าเป็นตระกูลภาษาที่ใหญ่ที่สุดในเรื่องความแตกต่างของภาษา นำหน้าตระกูลภาษาออสโตรนีเชียน ใน Ethnologue มีรายชื่อภาษาในตระกูลภาษานี้ทั้งหมด 1,540 ภาษา เป็นตระกูลภาษาที่ใหญ่เป็นอันดับที่ 3 ของโลก โดยมีจำนวนผู้พูดเป็นภาษาแม่ประมาณ 700 ล้านคนในปี 2015 โดยกลุ่มภาษาบันตูอย่างเดียวมีผู้พูดประมาณครึ่งหนึ่งคือ 350 ล้านคน
หนึ่งในเอาลักษณ์สำคัญของภาษาในกลุ่มภาษานี้คือมีระบบชั้นของคำนาม (noun class) ภาษาที่มีผู้พูดจำนวนมากได้แก่ ภาษาโยรูบา, ภาษาอิกโบ, ภาษาฟูลา และภาษาโชนา และภาษาสวาฮีลีมีจำนวนผู้พูดเป็นภาษาแม่มากที่สุด
เอทโนล็อก
Ethnologue: Languages of the World เป็นเอกสารอ้างอิงประจำปีในรูปแบบพิมพ์และออนไลน์ ที่ให้ข้อมูลสถิติและข้อมูลอื่น ๆ เกี่ยวกับภาษาที่มีการใช้กันอยู่ในแต่ละปี มีการพิมพ์เป็นครั้งแรกในปี 1951 และได้รับการเผยแพร่เป็นประจำทุกปีโดย SIL International ซึ่งเป็นองค์กรที่ไม่แสวงผลกำไรของประเทศสหรัฐอเมริกา จุดประสงค์หลักของ SIL คือการศึกษาพัฒนาและจัดทำเอกสารภาษาเพื่อส่งเสริมความรู้และเพื่อจุดประสงค์ทางศาสนา
ในปี 2018, Ethnologue แบบเว็บไซต์ประกอบด้วยภาษา 7,097 ภาษาในฉบับที่ 21 รวมทั้งจำนวนผู้พูด, สถานที่, ภาษาถิ่น, ภาษาศาสตร์, คำพ้องเสียง, ความพร้อมของพระคัมภีร์ในแต่ละภาษา, และภาษาอธิบายคร่าว ๆ ของภาษา
รีอา รีพลีย์
เดมี เบนเนตต์ (Demi Bennett; เกิด 11 ตุลาคม ค.ศ. 1996) เป็นนักมวยปล้ำอาชีพชาวออสเตรเลียที่ปัจจุบันเซ็นสัญญากับ WWE ซึ่งเธอสังกัดในแบรนด์ NXT UK ภายใต้ชื่อ รีอา รีพลีย์ (Rhea Ripley) เธอยังเป็นแชมป์ NXT UK Women's Championship คนแรก
เธอได้ทำงานร่วมกับสมาคมอื่น ๆ ในออสเตรเลียเช่น Professional Wrestling Alliance และ Riot City Wrestling เธอยังไปปล้ำที่ญี่ปุ่นด้วยเช่นสมาคม Pro Wrestling Zero1, REINA หรือ Diana
ซาห์เล เวิร์ก ซิวเด
ซาห์เล เวิร์ก ซิวเด (; เกิด 21 กุมภาพันธ์ ค.ศ. 1950) เป็นนักการทูตหญิงชาวเอธิโอเปีย และเป็นประธานาธิบดี คนที่ 4 ของเอธิโอเปีย ซาห์เลเป็นประธานาธิบดีหญิงรายแรกของประเทศ ด้วยการลงคะแนนของสมาชิกสภานิติบัญญัติของรัฐเป็นเอกฉันท์ เมื่อวันที่ 25 ตุลาคม ค.ศ. 2018
ซาห์เลเคยดำรงตำแหน่งผู้แทนพิเศษของอังตอนีอู กูแตรึช เลขาธิการแห่งสหประชาชาติ ในภารกิจที่สหภาพแอฟริกา ในนามของสหประชาชาติ โดยได้อยู่ในระดับเลขาธิการสหประชาชาติภายใต้สหภาพแอฟริกา
พรายสังคีต
พรายสังคีต เป็นโครงเรื่องมาจาก สาปสังคีต โดยนวนิยาย ของ เจนศิลป์ นำมาผลิตเป็นละครโทรทัศน์แนว ดราม่า พีเรียด สยองขวัญ ผลิตโดย บริษัท มุมใหม่ จำกัด นำแสดงโดย อาทิตย์ ตั้งวิบูลย์พาณิชย์ บทบาท ยชญ์ และ พิมประภา ตั้งประภาพร บทบาท เมญากร และการพลิกบทบาทครั้งสำคัญ ของ ศรราม เทพพิทักษ์ บทบาท ครูเทิด
ออกอากาศครั้งที่ 1 พ.ศ. 2562 เครือข่ายสถานี ช่อง 7 HD บวงสรวงละคร พรายสังคีต เมื่อวันที่ 9 พฤศจิกายน พ.ศ. 2561
พรายสังคีต ชื่อเดิมโครงเรื่องมาจาก สาปสังคีต เป็นละครโทรทัศน์ไทย แนว ดราม่า พีเรียด สยองขวัญ สร้างจากบทประพันธ์โดย เตมัน หนึ่งในหนังสือชุด เบญจมรณา ซึ่งประกอบไปด้วย บ่วงสไบ, สาปสังคีต , วังนางโหง, ป้อมปางบรรพ์ และ สิเน่หารอยคำ โดยได้หยิบบทประพันธ์เรื่อง พรายสังคีต โครงเนื้อเรื่องมาจาก สาปสังคีต มาทำเป็นละครโทรทัศน์ครั้งแรกทาง ช่อง 7 โดยค่าย บริษัท มุมใหม่ จำกัด เป็นบทประพันธ์ เจนศิลป์ เป็นบทโทรทัศน์ ณ.ภัทรพร กำกับการแสดงโดย เอกภพ ตันหยงมาศกุล นักแสดงโดย อาทิตย์ ตั้งวิบูลย์พาณิชย์,พิมประภา ตั้งประภาพร,ศรราม เทพพิทักษ์,วัชรบูล ลี้สุวรรณ,พีรวัศ กุลนันท์วัฒน์,ณัฐชา นวลแจ่ม,ญาดา เทพนม และนักแสดงอีกมากมาย
มาร์ก วิลเลียมส์ (นักแสดง)
มาร์ก วิลเลียมส์ () เป็นนักแสดง นักเขียนบทและพิธีกรชาวอังกฤษ มีชื่อเสียงจากการรับบทเป็น อาร์เธอร์ วีสลีย์ ในภาพยนตร์ชุด "แฮร์รี่ พอตเตอร์" และรายการตลก "The Fast Show" เขายังรับบท ไบรอัน วิลเลียมส์ ใน "ดอกเตอร์ฮู" และ โอลาฟ ปีเตอร์เซน ใน "Red Dwarf" ล่าสุดเขาก็ปรากฏตัวในละครชุดบีบีซีเรื่อง "Father Brown"
ผลงานวิดีโอของเทย์เลอร์ สวิฟต์
เทย์เลอร์ สวิฟต์ นักร้องนักแต่งเพลงชางวอเมริกันออกอัลบัมวิดีโอมาสี่อัลบัม และเคยปรากฏในมิวสิกวิดีโอ 42 ตัว ภาพยนตร์ 5 เรื่อง และรายการโทรทัศน์ 3 รายการ หลังจากออกอัลบัมเปิดตัว (2006) เธอออกมิวสิกวิดีโอให้ซิงเกิล "ทิม แม็กกรอว์" "เทียร์ดรอปส์ออนมายกีตาร์" "อาวเวอร์ซอง" และ "พิกเชอร์ทูเบิร์น" ทั้งหมดกำกับโดยเทรย์ แฟนจอย และออกเผยแพร่ในช่วงปี 2006–2008 เพลง "เทียร์ดรอปส์ออนมายกีตาร์" ได้เข้าชิงรางวัลเอ็มทีวีวิดีโอมิวสิกอะวอดส์สาขาศิลปินหน้าใหม่ เธอออกมิวสิกวิดีโอตามมาอีกสามตัวในปี 2008 "บิวตีฟูลอายส์" จากอีพีในชื่อเดียวกับเพลง "เชนจ์" เพลงประกอบ"เอทีแอนด์ทีทีมยูเอสเอ" และ "เลิฟสตอรี" จากอัลบัมที่สอง "เฟียร์เลส" (2008) เพลง "เลิฟสตอรี" เข้าชิงรางวัลซีเอ็มทีมิวสิกอะวอดส์ 2009 สองรางวัล ได้แก่ วิดีโอแห่งปี และวิดีโอผู้หญิงแห่งปี วิดีโอเพลง "ยูบีลองวิทมี" ได้รับรางวัลวิดีโอผู้หญิงยอดเยี่ยมในงานประกาศรางวัลเอ็มทีวีวิดีโอมิวสิกอะวอดส์ 2009 ระหว่างกล่าวรับรางวัล เธอถูกคานเย เวสต์ เข้ามาขัดจังหวะ ทำให้เกิดประเด็นถกเถียงและสื่อให้ความสนใจ
อัลบัมที่สาม "สปีกนาว" (2010) มีซิงเกิล "ไมน์" เธอกำกับมิวสิกวิดีโอเองร่วมกับโรแมน ไวต์ ซึ่งเคยกำกับวิดีโอให้เธอมาแล้วสองตัว ตามด้วยเพลง "แบ็กทูดีเซมเบอร์" วิดีโอที่แสดงความโศกเศร้าหลังอกหัก และเพลง "มีน" บอกเล่าเกี่ยวกับการกลั่นแกล้ง เธอออกวิดีโอเพลง "เดอะสตอรีออฟอัส" "สปากส์ฟาย" และ "อาวเวอส์" ทั้งหมดออกในปี 2011 ปีถัดมา เธอออกอัลบัมที่สี่ "เรด" (2012) นำมาด้วยมิวสิกวิดีโอซิงเกิลแรก "วีอาร์เนเวอร์เอเวอร์เกตติงแบ็กทูเกเตอร์" วิดีโอเพลง "ไอนิวยูเวอร์ทรับเบิล" ได้รับรางวัลเอ็มทีวีวิดีโอมิวสิกอะวอดส์สาขาวิดีโอผู้หญิงยอดเยี่ยม ในปี 2013 สวิฟต์ออกมิวสิกวิดีโอห้าตัว สี่ตัวมาจากอัลบัม"เรด" ได้แก่ "22" "เอเวอรีติงแฮสเชนจด์" "เรด" และ "เดอะลาสต์ไทม์" และอีกหนึ่งเพลงร่วมแสดงกับทิม แม็กกรอว์ ในเพลง "ไฮเวย์โดนต์แคร์"
อัลบัมที่ห้า "1989" ออกมิวสิกวิดีโอเพลง "เชกอิตออฟ" และ "แบลงก์สเปซ" เมื่อปี 2014 เพลง "แบลงก์สเปซ" เป็นมิวสิกวิดีโอที่มีผู้ชมถึง 1 พันคนเร็วที่สุดบนวีโว มีเพลง "สไตล์" "แบดบลัด" และ "ไวล์ดิสต์ดรีมส์" เมื่อปี 2015 "เอาต์ออฟเดอะวุดส์" และ "นิวโรแมนติกส์" เมื่อปี 2016 วิดีโอเพลง "แบลงก์สเปซ" และ "แบดบลัด" ซึ่งได้เคนดริก ลามาร์ มาร้องรับเชิญ ได้รับสี่รางวัลจากงานเอ็มทีวีวิดีโอมิวสิกอะวอดส์ เพลง "แบดบลัด" ได้รางวัลวิดีโอแห่งปี และเพลงร้องร่วมยอดเยี่ยม และได้รับรางวัลแกรมมีสาขามิวสิกวิดีโอยอดเยี่ยม นอกจากมิวสิกวิดีโอ สวิฟต์ยังออกวิดีโออัลบัมอีกสี่ตัว ได้แก่ "เทย์เลอร์ สวิฟต์ แอนด์เดฟ เลปพาร์ด" (2009) "สปีกนาวเวิลด์ทัวร์ – ไลฟ์" (2011) "เจอร์นีย์ทูเฟียร์เลส" (2011) และ "เดอะ 1989 เวิลด์ทัวร์ไลฟ์" (2015) เธอเคยปรากฏในรายการโทรทัศน์ "" เมื่อปี 2009 "แซเทอร์เดย์ไนต์ไลฟ์" ปี 2009 และ"นิวเกิร์ล"ในปี 2013 เธอเคยแสดงในภาพยนตร์เรื่อง"วาเลนไทน์เดย์ หวานฉ่ำ วันรักก้องโลก" เคยให้เสียงตัวละครในภาพยนตร์แอนิเมชันเรื่อง "คุณปู่โลแรกซ์ มหัศจรรย์ป่าสีรุ้ง" เธอยังเคยปรากฏในภาพยนตร์โฆษณาหลายตัว ได้แก่ แบนด์ฮีโร (2009) โคคาโคลา (2014) และแอปเปิลมิวสิก (2016)
พัศชนันท์ เจียจิรโชติ
พัศชนันท์ เจียจิรโชติ (เกิด 3 กุมภาพันธ์ 2540) ชื่อเล่น อร เป็นไอดอลกลุ่มไอดอลหญิง BNK48 สมาชิกทีมบีทรี (BIII) และเป็นแบรนด์แอมบาสเดอร์ให้แก่เอ.พี.ฮอนด้า
เอ็นเอ๊กซ์ที เทคโอเวอร์: วอร์เกมส์ (2018)
เอ็นเอ๊กซ์ที เทคโอเวอร์: วอร์เกมส์ (2018) () เป็นรายการมวยปล้ำอาชีพหลักที่ผลิตโดยดับเบิลยูดับเบิลยูอี ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิก เอ็นเอ๊กซ์ที เทคโอเวอร์ครั้งนี้ ได้จัดขึ้นในวันที่ 17 พฤศจิกายน 2018 ณ สนาม Staples Center ในเมือง Los Angeles, California
เซอร์ไวเวอร์ซีรีส์ (2018)
เซอร์ไวเวอร์ซีรีส์ (2018) (Survivor Series (2018)) เป็นรายการเพย์-เพอร์-วิวมวยปล้ำอาชีพของWWEเป็นการแสดงของนักมวยปล้ำค่ายรอว์และสแมคดาวน์ ซึ่งจัดเมื่อวันที่ 18 พฤศจิกายน 2018 สถานที่จัดคือ Staples Center เมือง Los Angeles, California
ลองวิว (เพลง)
"ลองวิว" () เป็นซิงเกิลเปิดตัวของวงพังก์ร็อกอเมริกัน กรีนเดย์ จากอัลบัมชุดที่ 3 ของวงที่ชื่อ "ดูกี" เพลงนี้เป็นซฺิงเกิลแรกของวงที่ขึ้นอันดับ 1 บนชาร์ตมอเดิร์นร็อกในสหรัฐ มิวสิกวิดีโอได้รับการออกอากาศเต็มที่จากเอ็มทีวี และยังได้รับเครดิตว่าเป็นการแจ้งเกิดของกรีนเดย์สู่ความนิยมในกระแสหลัก วิดีโอกำกับโดย มาร์ก คอหร์ ที่ยังได้ร่วมงานกำกับมิวสิกวิดีโอหลายตัวของวง
เพลงบรรยายถึงความเบื่อหน่ายอย่างรุนแรง เนื้อเพลงพูดถึงการใช้เวลานั่งแต่อยู่ในบ้าน ทำอะไรที่ไม่มีสาระอะไร การสำเร็จความใคร่ด้วยตนเอง การสูบกัญชาไปจนไม่สนุกสนานอะไรแล้ว มือเบสของวง ไมก์ เดินต์ ได้กล่าวว่า ท่อนเบสอันเลื่องชื่อตอนต้นเพลงแต่งในคืนที่เขาพี้แอลเอสดี ในแทบทุกโชว์ของ ทเวนตีเฟิสต์เซนจูรีเบรกดาวน์เวิลด์ทัวร์ และ เรโซลูชันเรดิโอทัวร์ บิลลี โจ อาร์มสตรองจะเลือกสุ่มคนดูให้มาร้องเพลงนี้แล้วเขาจะเล่นกีตาร์ไฟฟ้าเพลงนี้บนเวที
เพลงนี้ตั้งชื่อตามเมืองลองวิวในรัฐวอชิงตัน และยังได้แสดงเพลงนี้ครั้งแรกที่นี่ด้วยในปี 1992 วงได้แต่งเพลงนี้เสร็จก่อนที่จะมาถึงเมืองนี้เสียอีก
ในปี 1995 กรีนเดย์ได้รับการเสนอชื่อเข้าชิงรางวัลแกรมมี่ 4 สาขา รวมถึงสาขาการแสดงเพลงฮาร์ดร็อกยอดเยี่ยมในเพลง "ลองวิว" เพลงนี้อยู่อันดับ 3 ของรายชื่อซิงเกิลยอดเยี่ยมแห่งปี 1994 ของนิตยสาร "โรลลิงสโตน"
ลูกา มารีนี
ลูกา มารีนี (เกิดเมื่อ 10 สิงหาคม 1997 ในเมืองอูร์บีโน) เป็นนักแข่งรถจักรยานยนต์ชาวอิตาลี เขาเป็นน้องชายแม่เดียวกันของวาเลนตีโน รอสซี
มารีนีลงแข่งขันในโมโต3ชิงแชมป์โลกครั้งแรกในการแข่งขันซานมารีโนแอนด์รีมีนีส์โคสต์มอเตอร์ไซค์เคิลกรังด์ปรีซ์ 2013 ในฐานะนักแข่งไวล์ดการ์ดแต่ไม่สามารถจบการแข่งขันได้ ในปี 2015 เขาได้ลงแข่งขันที่ซานมารีโนในฐานะนักแข่งไวล์ดการ์ดอีกครั้ง แต่ครั้งนี้ลงแข่งขันในโมโต2 กับปอนส์เรซซิงจูเนียร์ทีมโดยผู้ผลิดคาเล็กซ์และจบการแข่งขันด้วยอันดับที่ 23
สำหรับปี 2016 มารีนีเซ็นสัญญากับฟอร์เวิร์ดทีมเพื่อเข้าร่วมการแข่งขันในโมโต2อย่างเต็มฤดูกาล เขาเก็บคะแนนแรกในกรังด์ปรีซ์ได้ที่กาตาร์ ซึ่งเขาจบในอันดับที่ 10 และผลงานที่ดีที่สุดของเขาในเยอรมนี ซึ่งเขาจบในอันดับที่ 6 มารีนียังคงอยู่กับฟอร์เวิร์ดทีมในปี 2017
แวร์นแฮร์ ฟอน เบราน์
แวร์นแฮร์ มักนุส มักซีมีลีอาน ไฟร์แฮร์ ฟอน เบราน์ () เป็นวิศวกรและสถาปนิกอวกาศชาวเยอรมัน เขาเป็นบุคคลสำคัญที่มีส่วนในการพัฒนาเทคโนโลยีจรวดในเยอรมนี และได้รับการยกย่องเป็น "บิดาแห่งจรวดและวิทยาศาสตร์อวกาศ" ในสหรัฐอเมริกา
แวร์นแฮร์ ฟอน เบราน์ เกิดในเมืองชนบทที่ชื่อว่าเวียร์ซิทซ์ในมณฑลโพเซินของจักรวรรดิเยอรมัน (ปัจจุบันอยู่ในประเทศโปแลนด์) เป็นบุตรคนที่สองในสามคนของครอบครัวขุนนางเยอรมัน เขามีบรรดาศักดิ์ตั้งแต่แรกเกิดเป็น "ไฟร์แฮร์" ("Freiherr") ซึ่งเทียบเท่าบารอน แม้ว่าระบบขุนนางตลอดจนอภิสิทธิ์ต่างๆจะถูกล้มเลิกไปในปีค.ศ. 1919 แต่ทางการก็ยังอนุญาติให้นำยศเดิมมาเป็นส่วนหนึ่งของนามสกุล
บิดาของเขาคือมักนุส ไฟร์แฮร์ ฟอน เบราน์ (Magnus Freiherr von Braun) ซึ่งเป็นอดีตข้าราชการและเป็นรัฐมนตรีเกษตราธิการของเยอรมนีในช่วงสาธารณรัฐไวมาร์ ส่วนมารดาของเขา เอ็มมึ ฟอน ควีสทรอพ (Emmy von Quistorp) ก็เป็นมาจากตระกูลเก่าแก่ซึ่งสืบเชื้อสายมาจากพระเจ้าฟิลิปที่ 3 แห่งฝรั่งเศส, พระเจ้าวัลเดอมาร์ที่ 1 แห่งเดนมาร์ก, พระเจ้ารอเบิร์ตที่ 3 แห่งสกอตแลนด์ และพระเจ้าเอ็ดเวิร์ดที่ 3 แห่งอังกฤษ
เบราน์เริ่มมีความสนใจด้านดาราศาสตร์ ตั้งแต่ที่เขาได้รับกล้องดูดาวเป็นของขวัญจากมารดาในวัยเด็ก เขามีผลการเรียนเป็นเลิศในวิชาคณิตศาสตร์และฟิสิกส์ เขาเริ่มสนใจในจรวดและต้องการเป็นวิศวกรจรวด ส่วนหนึ่งเนื่องจากสนธิสัญญาแวร์ซายในปี ค.ศ. 1919 ที่ทำขึ้นหลังเยอรมันพ่ายสงครามโลกครั้งที่หนึ่ง ไม่ได้ถือว่าจรวดเป็นหนึ่งในอาวุธที่ห้ามครอบครองในเยอรมนี
เบราน์เข้าร่วมกับพรรคนาซีในปีค.ศ. 1937 และทำงานในโครงการจรวดของเยอรมันที่เมืองเพเนอมึนเดอ (Peenemünde) ติดกับทะเลบอลติก เขาช่วยออกแบบและสร้างจรวด V-2ในช่วงสงครามโลกครั้งที่สอง เขาได้เข้าสังกัดหน่วยเอ็สเอ็สในปีค.ศ. 1940 และได้รับยศอุนเทอร์ชตูร์มฟือเรอร์ (เทียบเท่าร้อยตรี) ในหน่วยอัลเกอไมเนอ เอ็สเอ็ส เขาให้การกับทางการสหรัฐภายหลังสงครามว่า ที่เขามียศในเอ็สเอ็สก็เพราะเป็นคำสั่งของฮิมเลอร์ ตัวเขานั้นวุ่นวายกับการออกแบบจรวดเกินกว่าจะไปยุ่งเกี่ยวเรื่องการเมืองใดๆ เขาอธิบายว่าการที่ยศเอ็สเอ็สเขาสูงขึ้นนั้นเพราะเป็นการเลื่อนขั้นตามระเบียบปกติ
เมื่อสงครามสิ้นสุดลง เขาและนักวิทยาศาสตร์และวิศวกรเยอรมันราว 1,600 คนถูกพาตัวไปยังสหรัฐอย่างลับๆซึ่งเรียกแผนการนี้ว่าปฏิบัติการคลิปหนีบกระดาษ เขาทำงานในโครงการพัฒนาขีปนาวุธทิ้งตัวพิสัยปานกลางให้กับกองทัพบกสหรัฐ และยังช่วยพัฒนาจรวดเพื่อใช้ส่งดาวเทียม Explorer 1 ซึ่งเป็นดาวเทียมดวงแรกของสหรัฐ กลุ่มของเขาถูกโอนย้ายไปทำงานให้กับองค์การนาซา เขาได้รับตำแหน่งเป็นผู้อำนวยการของศูนย์การบินอวกาศมาร์แชลซึ่งจัดตั้งขึ้นใหม่ และยังเป็นสถาปนิกใหญ่ของจรวดแซเทิร์นที่ห้า (Saturn V) ซึ่งนำส่งยานอะพอลโลไปยังดวงจันทร์
ในปีค.ศ. 1975 เบราน์เหรียญแห่งชาติสาขาวิทยาศาสตร์ เขายังเป็นผู้ให้การสนับสนุนภารกิจทางอวกาศสู่ดวงจันทร์
ไข่สกอตช์
ไข่สกอตช์ () เป็นอาหารที่มีต้นกำเนิดในประเทศอังกฤษ เป็นไข่ต้มหุ้มด้วยเนื้อสัตว์บดก่อนจะคลุกด้วยเกล็ดขนมปังแล้วนำไปทอด
ที่มาของไข่สกอตช์มีหลากหลาย ห้างสรรพสินค้าฟอร์ตนัมและเมสันในลอนดอนกล่าวอ้างว่าตนเป็นผู้คิดค้นขึ้นในปี ค.ศ. 1738 โดยได้ชื่อมาจากชื่อเล่นที่ชาวลอนดอนใช้เรียกเจ้าหน้าที่องครักษ์สกอตที่ประจำอยู่ที่นี่และพัฒนาอาหารชนิดนี้ ด้าน "Culinary Delights of Yorkshire" กล่าวว่าไข่สกอตช์ถูกคิดค้นในศตวรรษที่ 19 ที่เมืองวิตบี มณฑลยอร์กเชอร์ และใช้เนื้อปลาบดแทนเนื้อสัตว์บด "Culinary Delights of Yorkshire" ยังกล่าวเพิ่มเติมว่าชื่ออาหารว่าอาจมาจากร้านวิลเลียม เจ. สกอตแอนด์ซันส์ซึ่งขายอาหารชนิดนี้
ไข่สกอตช์มีหลายรูปแบบ ไข่สกอตช์ชุดเล็กมักมาพร้อมกับไข่ผ่าซีกและเบคอนราดด้วยมายองเนส ในแมนเชสเตอร์จะใช้ไข่ดองเสิร์ฟพร้อมไส้กรอกแบล็กพุดดิง ในวุร์สเตอร์จะใช้ไข่ดองเช่นกันแต่เสิร์ฟพร้อมไส้กรอกไวต์พุดดิง ราดด้วยซอสวุร์สเตอร์เชอร์ ในสหรัฐนิยมเสิร์ฟไข่สกอตช์พร้อมน้ำสลัดหรือซอสรสเผ็ดร้อน
เวนไอคัมอะราวด์
"เวนไอคัมอะราวด์" () เป็นเพลงของวงพังก์ร็อกอเมริกัน กรีนเดย์ เป็นเพลงที่ 10 จากสตูดิโออัลบัมชุดที่ 3 "ดูกี" ตัดเป็นซิงเกิลที่ 4 ของอัลบัมนี้ในปี 1995 เพลงนี้ยังมีการเล่นสดในช่วงแรก ๆ ตั้งแต่วันที่ 29 สิงหาคม ค.ศ. 1992 "เวนไอคัมอะราวด์" เป็นซิงเกิลที่ได้รับความนิยมบนวิทยุที่สุดของกรีนเดย์ในช่วงต้นอาชีพของวง โดยสุงสุดอันดับ 6 บนชาร์ตบิลบอร์ดฮอต 100 แอร์เพลย์ เป็นอันดับสูงสุดจนกระทั่งในปี 2004 เมื่อออกซิงเกิล "Boulevard of Broken Dreams" ไต่ชาร์ตได้สูงสุดอันดับ 2
"เวนไอคัมอะราวด์" เป็นหนึ่งในเพลงออลเทอร์นาทิฟร็อกที่ประสบความสำเร็จที่สุดในปี 1995 โดยขึ้นอันดับ 1 บนชาร์ตเพลงออลเทอร์นาทิฟของบิลบอร์ดเป็นเวลา 7 อาทิตย์ และยังเป็นเพลงฮิตอันดับ 2 บนชาร์ตเมนตรีมร็อกแทรกส์ เป็นซิงเกิ้ลอันดับ 1 ทันทีเป็นซิงเกิลที่ 3 จากอัลบัม "ดูกี" ถักจาก "Longview" และ "Basket Case" จากข้อมูลเดือนสิงหาคม 2010 "เวนไอคัมอะราวด์" ขายได้ 639,000 ชุด เป็นซิงเกิลขายดีอันดับ 2 ของวงในยุคคริสต์ทศวรรษ 1990 เป็นรองเพลงฮิตในปี 1997 เพลง "Good Riddance (Time of Your Life)"
พายุเนพาร์ตัก
เนพาร์ตัก () เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศไมโครนีเซีย คำว่า "เนพาร์ตัก" เป็นชื่อของนักรบที่มีชื่อเสียงของเกาะคอสไร
พายุเนพาร์ตักนั้นอาจหมายถึง
พายุลูปิต
ลูปิต () เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศฟิลิปปินส์ คำว่า "ลูปิต" ในภาษาตากาล็อกหมายถึงโหดร้ายทารุณ
พายุลูปิตนั้นอาจหมายถึง
รายชื่อเศาะฮาบะฮ์ที่ไม่ให้สัตยาบันกับอบูบักร์
นี่คือ รายชื่อเศาะฮาบะฮ์ที่ไม่ให้สัตยาบันกับอบูบักร์ โดยเศาะฮาบะฮ์คือผู้ติดตามของมุฮัมหมัด และบัยอะฮ์ ในความหมายของศาสนาอิสลามคือการทำพิธีสาบานตนให้คนที่จะเป็นผู้นำ
ไม่กี่เดือนก่อนที่ศาสดามุฮัมหมัดเสียชีวิต ท่านได้เรียกชาวมุสลิมให้ฟังคำเทศนาครั้งสุดท้าย โดยมีประโยคสำคัญว่า "ใครก็ตามที่เมาลา (ใกล้ชิด) กับฉัน ก็ต้องเมาลา (ใกล้ชิด) อะลีเช่นกัน" หลังจากจบการเทศนาแล้ว ชาวมุสลิมจึงให้สัตยาบันกับอะลี รายงานจากข้อมูลทั้งฝ่ายชีอะฮ์และซุนนี อบูบักร์, อุมัร และอุสมานให้คำมั่นสัญญาว่าจะจงรักภักดีต่ออะลีที่คอดิรกุม
หลังจากเหตุการณ์ที่คอดิรกุมสิ้นสุดลง มุฮัมหมัดก็เสียชีวิต โดยมีอะลีชำระล้างศพและเป็นอิหม่ามละหมาดญะนาซะฮ์ กลุ่มของมุสลิมจึงรวมตัวไปที่ซากิฟา โดยอุมัรให้สัตยาบันกับอบูบักร์ ถึงแม้ว่าจะมีคำเทศนาของศาสดาที่คอดิรกุม และอุมีรได้ให้คำมั่นสัญญาว่าจะจงรักภักดีต่ออะลีก็ตาม กลุ่มของชาวมุสลิมที่สนับสนุนอบูบักร์จึงถูกเรียกว่าชาวซุนนี ส่วนชาวมุสลิมที่สนับสนุนอะลีถูกเรียกว่าชาวชีอะฮ์นับตั้งแต่นั้นเป็นต้นมา
พายุมีรีแน
มีรีแน (, ) เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศเกาหลีใต้ คำว่า "มีรีแน" ในภาษาเกาหลีหมายถึงทางช้างเผือก ชื่อนี้ส่งมาทดแทนชื่อ ซูดัล (수달, Sudal) ซึ่งหมายถึง นากน้ำจืด และถูกถอนไปเมื่อฤดูกาล 2547
พายุซูดัลนั้นหมายถึง
พายุมีรีแนนั้นอาจหมายถึง
พายุนิดา
นิดา () เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศไทย คำว่า "นิดา" เป็นชื่อของผู้หญิง
พายุนิดานั้นอาจหมายถึง
พายุโอไมส์
โอไมส์ (ปาเลา: Omais) เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยสหรัฐ คำว่า "โอไมส์" ในภาษาปาเลาหมายถึง พเนจร, เดินไปรอบ ๆ
พายุโอไมส์นั้นอาจหมายถึง
พายุโกนเซิน
โกนเซิน () เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศเวียดนาม คำว่า "โกนเซิน" ในภาษาเวียดนาม เป็นชื่อของโบราณสถานแห่งหนึ่งในประเทศเวียดนาม
พายุโกนเซินนั้นอาจหมายถึง
พายุจันทู
จันทู (, ) เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศกัมพูชา คำว่า "จันทู" ในภาษาเขมรเป็นชื่อของดอกไม้ชนิดหนึ่ง
พายุจันทูนั้นอาจหมายถึง
พายุเตี้ยนหมู่
เตี้ยนหมู่ (, ) เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศจีน คำว่า "เตี้ยนหมู่" เป็นชื่อในภาษาจีนกลางของเจ้าแม่เตียนบ๊อ ซึ่งเป็นเจ้าเทพธิดาแห่งสายฟ้า
พายุเตี้ยนหมู่นั้นอาจหมายถึง
พายุมินดุลเล
มินดุลเล (, ) เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศเกาหลีเหนือ คำว่า "มินดุลเล" เป็นชื่อในภาษาเกาหลีเป็นชื่อของดอกไม่ในสกุลแดนดิไลออน ("Taraxacum")
พายุมินดุลเลนั้นอาจหมายถึง
พายุไลออนร็อก
ไลออนร็อก () เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยฮ่องกง คำว่า "ไลออนร็อก" เป็นชื่อยอดเขาในฮ่องกง ซึ่งเป็นยอดเขาที่สูงที่สุดในทิวเขาที่สามารถมองเห็นคาบสมุทรเกาลูนโดยทั่วไปได้ ชื่อนี้ส่งมาทดแทนชื่อ ถิงถิง (婷婷, Tingting) ซึ่งเป็นชื่อเล่นของผู้หญิง และถูกถอนไปเมื่อฤดูกาล 2547
พายุถิงถิงนั้นหมายถึง
พายุไลออนร็อกนั้นอาจหมายถึง
กองบัญชาการสูงสุดกำลังรบนอกประเทศฝ่ายสัมพันธมิตร
กองบัญชาการทหารสูงสุดของกองกำลังพันธมิตรรบนอกประเทศ (Supreme Headquarters Allied Expeditionary Force, SHAEF; ) เป็นกองบัญชาการของเหล่าผู้บัญชาการของกองทัพฝ่ายสัมพันธมิตรในตะวันตกเหนือทวีปยุโรป ถือกำเนิดตั้งแต่ปลายปี ค.ศ. 1943 จนกระทั่งสิ้นสุดลงของสงครามโลกครั้งที่สอง พลเอกแห่งสหรัฐ ดไวต์ ดี. ไอเซนฮาวร์ ได้เป็นผู้บัญชาการแห่ง SHAEF ซึ่งดำรงตลอดกาล ตำแหน่งนี้มีพื้นเพร่วมกันกับผู้บัญชาการสูงสุดฝ่ายสัมพันธมิตรแห่งทวีปยุโรปและแอตแลนติก แต่พวกเขามีชื่อที่แตกต่างกัน
บายบายบอย
"บายบายบอย" ("Bye Bye Boy") เป็นซิงเกิลที่สองและสุดท้ายของ เจนนิเฟอร์ เอลลิสัน เป็นคัฟเวอร์ต้นฉบับของนักร้องญี่ปุ่นนานาเซะ ไอกาวะ เพลงนี้ติดอันดับที่ 13 ในยูเคชาร์ต
มิวสิกวิดีโอเพลง "บายบายบอย" ประกอบด้วยเอลลิสันและวงหญิงล้วนแสดงในวิดีโอ เอลลิสันรับบทเป็นนักเต้นบัลเล่ต์ที่ได้รับการฝึกฝนที่ชนะมาหลายครั้ง
ในปี 2006 เพลงนี้ไม่ได้รับความสนใจมากนักในสหรัฐเมื่อปล่อยให้ดาวน์โหลดผ่านโปรแกรมเช่น Lime Wire และ Bear Share
พายุคมปาซุ
คมปาซุ (, ) เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศญี่ปุ่น คำว่า "คมปาซุ" ในภาษาญี่ปุ่นหมายถึงเข็มทิศหรือกลุ่มดาววงเวียน
พายุคมปาซุนั้นอาจหมายถึง
พายุน้ำเทิน
น้ำเทิน (, ) เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศลาว คำว่า "น้ำเทิน" ในภาษาลาวเป็นชื่อของแม่น้ำสายหนึ่ง ซึ่งเป็นลำน้ำสาขา (แคว) ของแม่น้ำโขง
พายุน้ำเทินนั้นอาจหมายถึง
พายุหมาเหล่า
หมาเหล่า (, ) เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยมาเกีา คำว่า "หมาเหล่า" ในภาษาจีนหมายถึงหินโมรา
พายุหมาเหล่านั้นอาจหมายถึง
พายุญาโตะฮ์
ญาโตะฮ์ (มาเลเซีย: ) เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศมาเลเซีย คำว่า "ญาโตะฮ์" ในภาษามาเลเซียหมายถึงไม้เนื้อแข็งในสกุล "Palaquium" และ "Payena" ชื่อนี้ส่งมาทดแทนชื่อ เมอรันตี (Meranti) ซึ่งหมายถึง ไม้เนื้ออ่อนในสกุลพะยอม และถูกถอนไปเมื่อฤดูกาล 2559
พายุเมอรันตีนั้นอาจหมายถึง
ส่วนพายุญาโตะฮ์นั้นยังไม่มีการใช้ชื่อนี้และจะถูกใช้ในอนาคต
การคิดเชิงออกแบบ
การคิดเชิงออกแบบ () เป็นกระบวนการคิดเพื่อแก้ปัญหาและพัฒนาแนวคิดใหม่ ๆ โดยมีจุดมุ่งหมายคือการหาแนวทางการแก้ปัญหาที่เน้นมุมมองของผู้ใช้ (user-centered) และมีเจตนาในการสร้างผลลัพธ์ในอนาคตที่เป็นรูปธรรม เพื่อให้ได้แนวทางหรือนวัตกรรมที่ตอบโจทย์กับผู้ใช้และสถานการณ์
กระบวนการคิดเชิงออกแบบมี 3 ขั้นตอนหลัก คือ การเข้าใจปัญหา, การสร้างสรรค์ความคิด และ การสร้างแบบจำลองเพื่อการทดสอบพัฒนา
เป็นขั้นตอนการทำความเข้าใจและตีความปัญหาอย่างลึกซึ้ง โดยเน้นการทำความเข้าใจต่อผู้ใช้กลุ่มเป้าหมาย (insight) เป็นการสังเคราะห์ข้อมูลเพื่อการตั้งคำถามปลายเปิดหรือสมมติฐานที่ผลักดันให้เกิดความคิดสร้างสรรค์ และการวิเคราะห์ปัญหาเพื่อกำหนดแนวทางการแก้ปัญหาให้ชัดเจน โดยการเลือกและสรุปกรอบแนวทางความเป็นไปได้
การระดมความคิดใหม่ (ideate) อย่างไม่มีขีดจำกัด ให้มากที่สุด หลากหลายที่สุด ในรูปแบบการระดมสมอง (brainstorm) และนำไปสู่การประเมิน (idea evaluation) เลือกความคิดที่อยู่ภายใต้กรอบแนวทางความเป็นไปได้ ซึ่งอาจมีการซ้ำหลายรอบ
ความคิดแปลกใหม่ที่อยู่นอกกรอบแนวทางความเป็นไปได้ อาจถูกบันทึกและนำไปใช้ในการพัฒนาโครงการอื่นๆได้
การสร้างแบบจำลอง (prototype) ที่สื่อสารแนวคิดที่ดีที่สุดออกมาเป็นสิ่งที่จับต้องได้เพื่อใช้ในการพิสูจน์แนวคิด และนำไปทดสอบกับผู้ใช้กลุ่มเป้าหมายเพื่อสังเกตประสิทธิภาพและความคิดเห็นจากการใช้งาน โดยการรวบรวมผลตอบรับ ข้อเสนอแนะต่างๆ ตลอดจนคำแนะนำมาใช้ในการพัฒนาและปรับปรุงต่อไป ซึ่งอาจผ่านการทดสอบซ้ำหลายครั้งขึ้นกับความซับซ้อนของโซลูชั่น
แบบจำลองช่วยในการรวบรวมความคิดเห็นและปรับปรุงแนวคิด ช่วยให้เข้าใจถึงจุดแข็งและจุดอ่อนของโซลูชั่นใหม่
พายุราอี
ราอี (แยป: Raay, ) เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศไมโครนีเซีย คำว่า "ราอี" ในภาษาแยปเป็นชื่อของเงินตราบนเกาะแยป ชื่อนี้ส่งมาทดแทนชื่อ ฟานาปี (Fanapi) ซึ่งหมายถึงเกาะเล็ก ๆ ที่เต็มไปด้วยทรายในภาษาชุก และถูกถอนไปเมื่อฤดูกาล 2553 ซึ่งก่อนหน้าที่จะเป็นชื่อฟานาปีนั้น เคยใช้ชื่อ รานานิม (Ráán ánnim, Rananim) ซึ่งหมายถึง สวัสดี (คำทักทาย) ในภาษาชุก มาก่อน แต่ถูกถอนไปเมื่อฤดูกาล 2547
พายุรานานิมนั้นหมายถึง
พายุฟานาปีนั้นหมายถึง
พายุราอีนั้นอาจหมายถึง
พายุมาลากัส
มาลากัส () เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศฟิลิปปินส์ คำว่า "มาลากัส" ในภาษาตากาล็อกหมายถึง "แข็งแรง" หรือ "มีอำนาจ"
พายุมาลากัสนั้นอาจหมายถึง
พายุเมกี
เมกี (, ) เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศเกาหลีใต้ คำว่า "เมกี" ในภาษาเกาหลีหมายถึง ปลาดุกซึ่งเป็นปลาชนิดหนึ่งในอันดับปลาหนัง
พายุเมกีนั้นอาจหมายถึง
พายุชบา
ชบา () เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศไทย ซึ่งเป็นชื่อของดอกไม้
พายุชบานั้นอาจหมายถึง
พายุแอรี
แอรี () เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยสหรัฐ คำว่า "แอรี" ในภาษามาร์แชลล์หมายถึง พายุ ชื่อนี้ส่งมาทดแทนชื่อ โกโด (Kōdọ, Kodo) ซึ่งหมายถึง เมฆ ในภาษามาร์แชลล์ แต่ไม่ถูกนำมาใช้งาน
พายุโกโดนั้นไม่เคยมีการใช้งาน
พายุแอรีนั้นอาจหมายถึง
พายุซงด่า
ซงด่า (, ) เป็นชื่อในรายชื่อพายุหมุนเขตร้อนในชุดที่ 4 ของมหาสมุทรแปซิฟิกตะวันตกเฉียงเหนือ ส่งโดยประเทศเวียดนาม คำว่า "ซงด่า" ในภาษาเวียดนามเป็นชื่อแม่น้ำสายหนึ่งในภาคตะวันตกเฉียงเหนือของประเทศเวียดนาม
พายุซงด่านั้นอาจหมายถึง
พายุตรอเสะ
ตรอเสะ (, ) เป็นชื่อในรายชื่อพายุหมุนเขตร้อนในชุดที่ 5 ของมหาสมุทรแปซิฟิกตะวันตกเฉียงเหนือ ส่งโดยประเทศกัมพูชา คำว่า "ตรอเสะ" ในภาษาเขมรหมายถึงนกหัวขวาน ชื่อนี้ส่งมาทดแทนชื่อ ซาเระกา (សារិកា, Sarika) ซึ่งหมายถึง นกสาลิกา นกชนิดหนึ่งที่มีเสียงไพเราะ และถูกถอนไปเมื่อฤดูกาล 2559
พายุซาเระกานั้นอาจหมายถึง
ส่วนพายุตรอเสะนั้นยังไม่มีการใช้ชื่อนี้และจะถูกใช้ในอนาคต
ไอโซเมอร์เรขาคณิต
ไอโซเมอร์เรขาคณิต (), ไอโซเมอริซึมซิส–ทรานส์ () หรือ configurational isomerism เป็นคำที่ใช้ในเคมีอินทรีย์ คำนำหน้า ""ซิส"" และ ""ทรานส์"" มาจากภาษาละติน แปลว่า "ด้านนี้ของ" และ "อีกด้านหนึ่งของ" ตามลำดับ ในทางเคมี "ซิส" ระบุว่าหมู่ฟังก์ชันอยู่ในด้านเดียวกันของห่วงโซ่คาร์บอน ในขณะที่ "ทรานส์" บอกว่าหมู่ฟังก์ชันอยู่ในด้านตรงข้ามของห่วงโซ่คาร์บอน ไอโซเมอร์ซิส-ทรานส์ เป็นสเตอริโอไอโซเมอร์ (stereoisomers) ซึ่งเป็นคู่ของโมเลกุลที่มีสูตรโมเลกุลเดียวกัน แต่มีกลุ่มฟังก์ชันที่ถูกหมุนไปในทิศทางที่ต่างกันบนพื้นที่สามมิติ ในทางกลับกัน คือคำอธิบายแบบ"คอนฟิกุเรชันแบบสมบูรณ์" (absolute configuration) ของสเตอริโอเคมี ที่ใช้เฉพาะกับแอลคีนเท่านั้น โดยทั่วไป สเตอริโอไอโซเมอร์ มีพันธะคู่ที่ไม่หมุนหรืออาจมีโครงสร้างวงแหวนซึ่งการหมุนของพันธะถูกจำกัด หรือป้องกันไม่ให้หมุน ไอโซเมอร์ ซิส และ ทรานส์ เกิดขึ้นทั้งในโมเลกุลอินทรีย์และในสารเชิงซ้อนโคออร์ดิเนชั่นแบบอนินทรีย์ อย่างไรก็ตาม "ซิส" และ "ทรานส์" ไม่ได้ถูกใช้สำหรับกรณีของคอนฟอร์เมชันนัลไอโซเมอริซึม (conformational isomerism) ซึ่งมีรูปแบบทางเรขาคณิตสองรูปที่สามารถเปลี่ยนรูปร่างได้ง่ายเช่น โครงสร้างแบบพันธะเดี่ยวที่ต่อกันเป็นโซ่เปิด จะใช้คำว่า "syn" และ "anti" แทน
สหภาพเคมีบริสุทธิ์และเคมีประยุกต์ระหว่างประเทศ (IUPAC) จัดให้คำว่า "ไอโซเมอร์เรขาคณิต" เป็นคำพ้องความหมายของ "ไอโซเมอริซึมซิส–ทรานส์"
เมื่อหมู่แทนที่ (substituent groups) ถูกจัดเรียงไปในทิศทางเดียวกัน ไดอะสเตอริโอเมอร์ (diastereomer) จะถูกเรียกว่า "ซิส" ในขณะที่เมื่อ หมู่แทนที่ ถูกจัดเรียงไปในทิศทางตรงกันข้าม ไดอะสเตอริโอเมอร์ จะถูกเรียกว่า "ทรานส์" ตัวอย่างของไฮโดรคาร์บอนขนาดเล็กที่แสดง ไอโซเมอริซึมซิส-ทรานส์ คือ
สารประกอบอลิไซคลิก ก็สามารถแสดงลักษณะของไอโซเมอริซึมซิส-ทรานส์ได้ ตัวอย่างของไอโซเมอร์เรขาคณิตที่มีโครงสร้างวงแหวน ได้แก่ 1,2-dichlorocyclohexane:
พายุมู่หลัน
มู่หลัน (, ) เป็นชื่อในรายชื่อพายุหมุนเขตร้อนในชุดที่ 5 ของมหาสมุทรแปซิฟิกตะวันตกเฉียงเหนือ ส่งโดยประเทศจีน คำว่า "มู่หลัน" ในภาษาจีนหมายถึงดอกไม้ในวงศ์จำปา ชื่อนี้ส่งมาทดแทนชื่อ ไหหม่า (海馬, Haima) ซึ่งหมายถึง ม้าน้ำ และถูกถอนไปเมื่อฤดูกาล 2559
พายุไหหม่านั้นอาจหมายถึง
ส่วนพายุมู่หลันนั้นยังไม่มีการใช้ชื่อนี้และจะถูกใช้ในอนาคต
พายุเมอารี
เมอารี (, ) เป็นชื่อในรายชื่อพายุหมุนเขตร้อนในชุดที่ 5 ของมหาสมุทรแปซิฟิกตะวันตกเฉียงเหนือ ส่งโดยประเทศเกาหลีเหนือ คำว่า "เมอารี" ในภาษาเกาหลีหมายถึงเสียงสะท้อน
พายุเมอารีนั้นอาจหมายถึง
พายุหมาอ๊อน
หมาอ๊อน (, ) เป็นชื่อในรายชื่อพายุหมุนเขตร้อนในชุดที่ 5 ของมหาสมุทรแปซิฟิกตะวันตกเฉียงเหนือ ส่งโดยฮ่องกง คำว่า "หมาอ๊อน" เป็นชื่อยอดเขาในนิวเทอร์ริทอรี ชื่อแปลว่าอานม้า
พายุหมาอ๊อนนั้นอาจหมายถึง
สำนักอิเล็กทรอนิกส์และส่วนประกอบกลาโหม
สำนักงานอุปกรณ์และอิเล็กทรอนิกส์กลาโหม (; DECA) เป็นสำนักงานที่ได้รับการสนับสนุนจากกระทรวงกลาโหมสหราชอาณาจักร ก่อตั้งขึ้นในเดือนเมษายน พ.ศ. 2558 จากคณะทำงานสนับสนุนกลาโหมฝ่ายกองการบิน ก่อนที่จะถูกโอนหน่วยงานไปยังบริษัท แบ็พค็อก อินเตอร์เนสเชแนล จำกัด
เดก้ามีหน้าที่ปรับปรุง ซ่อมแซม และรื้อใหม่ กับอุปกรณ์ที่เสียหาย และยังทำลายอุปกรณ์หรือเครื่องมือทางอิเล็กทรอนิกส์ที่ล้าสมัยให้เป็นจำนวนมาก เพราะเหตุนี่ทำให้เดก้าได้เป็นศูนย์กลางใหญ่ที่ปรับปรุง ซ่อมแซม และรื้อใหม่ให้กับอากาศยานชนิด ล็อกฮีดร์ เอฟ-35 ไลท์ติงค์ II
เดก้ามีสำนักงานหลักอยู่ที่พื้นที่ในอดีตของกองทัพอากาศสหราชอาณาจักรในเมืองซีแลนด์ เทศมณฑลฟลินเชอร์
แฟรนซิส แกรี พาวเวอส์
แฟรนซิส แกรี พาวเวอส์ (17 สิงหาคม ค.ศ. 1929-1 สิงหาคม ค.ศ. 1977) หรือเรียกอีกชื่ออย่างง่าย ๆ ว่า แกรี พาวเวอส์ เป็นนักบินชาวอเมริกันของสำนักข่าวกรองกลาง (ซีไอเอ) ที่ได้ขับเครื่องบินตรวจการณ์ ยู-2 ซึ่งถูกยิงตกในขณะที่กำลังบินภารกิจลาดตะเวนในเหนือน่านฟ้าสหภาพโซเวียต ทำให้เกิดอุบัติการณ์ยู-2 ใน ค.ศ. 1960
ต่อมาหลังจากนั้นเขาได้ทำงานเป็นนักบินขับเฮลิคอปเตอร์จากสำนักงานข่าวช่อง KNBC และเสียชีวิตในเหตุการณ์เฮลิคอปเตอร์ตก ใน ค.ศ. 1977
อเล็กซานเดอร์-อาเตนัส โนเญ
อเล็กซานเดอร์-อาเตนัส โนเญ () เกิดเมื่อวันที่ 15 มิถุนายน 2459 ณ โมนาโก เป็นบุตรชายของ อันโตนี โนเญ และ มารี เพทลิลี เขาสืบเชื้อสายมาจากผู้บังคับบัญชาการทหารคนแรกของโมนาโกคือ อเล็กซานเดอร์ โนเญ และเป็นผู้ก่อตั้ง Monaco Automobile Club และเป็นสมาคมที่รัฐบาลสามารถกู้เงินไปใช้ในประเทศได้โดยมิติดดอกเบี้ย ซึ่งทำให้ครอบครัวของเขานั้นมีอิทธิพลระดับนึงในโมนาโก บิดาของเขาคืออันโตนี โนเญ สร้างชื่อเสียงให้กับตระกูลอีกครั้งจากการวิ่งชนะเลิศในการแข่งขันการวิ่งประจำปีในประเทศ 
อเล็กซานเดอร์-อาเตนัส โนเญ ได้มีปฏิสันถารกับ เจ้าหญิงอองตัวแนตแห่งโมนาโก ในกลางปี 2483 และได้ให้กำเนิดทายาท 3 คน คือ
ก่อนที่ทั้ง 2 จะหย่าจากกันในปี 2497 ซึ่งหลังจากการหย่าร้างนั้น อเล็กซานเดอร์-อาเตนัส โนเญ ได้ไปพำนักที่ สหรัฐอเมริกา ก่อนจะเสียชีวิตในปี 2542 ในวัย 82 ปี
พฤศจิกายน พ.ศ. 2561
พฤศจิกายน พ.ศ. 2561 เป็นเดือนที่ 11 ของปี พ.ศ. 2561 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์
มาโมรุ มิยาโนะ
มาโมรุ มิยาโนะ () เป็นนักพากย์และนักร้องชาวญี่ปุ่น มีชื่อเสียงขึ้นมาจากการมีส่วนพากย์ใน "เดธโน้ต", "กันดั้มดับเบิลโอ", "ดูรารารา!!", "K Project", "ฟรี!" และ "ไฟนอลแฟนตาซี XV" เขาได้รับการเสนอชื่อเข้าชิงสองรางวัลสาขานักพากย์จากการพากย์เป็นไลท์ ยางามิ ใน"เดธโน้ต"ในปี 2007 และได้รับรางวัลนักพากย์ยอดเยี่ยมในมหกรรมอะนิเมะนานาชาติโตเกียวในปี 2008 และในปีเดียวกัน เขายังได้รับรางวัลนักพากย์นำยอดเยี่ยมจากการพากย์เป็นเซ็ตสึนะ เอฟ. เซเอ ใน"กันดั้มดับเบิลโอ"
โรคฝุ่นหินจับปอด
โรคฝุ่นหินจับปอด (Silicosis) หรือ โรคปอดคนงานเหมือง () เป็นโรคฝุ่นจับปอดประเภทหนึ่ง ที่เกิดจากการหายใจรับเอาอนุภาคหินเข้าไปมากๆ จนทำให้เกิดการอักเสบเกิดแผลในปอดส่วนบน โรคนี้มักนิยมพบในคนงานเหมืองหรือช่างตัดเจียรหินหรือคอนกรีต
ผู้บ่วยโรคนี้จะมีอาการหายใจลำบาก, ไอ, มีเสมหะสีดำ, เหนื่อยง่าย, เจ็บหน้าอก, มีไข้ และมีภาวะผิวคล้ำเขียวเนื่องจากขาดออกซิเจน บ่อยครั้งที่แพทย์มักวินิจฉัยผู้ป่วยโรคนี้ผิดพลาดว่าเป็นปอดบวมน้ำ, ปอดบวม และวัณโรค โรคนี้เป็นโรคเรื้อรัง เมื่อเป็นแล้วไม่มีทางรักษาให้หายได้ ทำได้แค่บรรเทาอาการเท่านั้น ดังนั้นจึงควรป้องกันตัวโดยการสวมหน้ากากกรองฝุ่นในที่ทำงานที่มีฝุ่นหินมาก การพรมน้ำในที่ทำงานก็มีส่วนช่วยได้เช่นกัน
ในปีค.ศ. 2013 มีผู้เสียชีวิตจากโรคนี้ราว 46,000 คนทั่วโลก ซึ่งมีทิศทางลดลงจากปีค.ศ. 1990 ที่มีผู้เสียชีวิต 55,000 คน
การจำแนกโรคฝุ่นหินจับปอด อาจจำแนกโดยแบ่งตามความหนักเบาของอาการ และระยะเวลาการแสดงโรค ดังนี้:
กลุ่มภาษาเจอร์แมนิกตะวันตก
กลุ่มภาษาเจอร์แมนิกตะวันตก () เป็นกลุ่มภาษาย่อยที่อยู่ในกลุ่มภาษาเจอร์แมนิก ซึ่งเป็นกลุ่มภาษาที่มีกลุ่มภาษาเจอร์แมนิกเหนือและกลุ่มภาษาเจอร์แมนิกตะวันออกซึ่งสูญพันธุ์ไปแล้ว
ตัวอย่างภาษาที่ใช้กันอย่างแพร่หลายซึ่งอยู่ในกลุ่มนี้ ได้แก่ ภาษาอังกฤษ ภาษาเยอรมัน และภาษาดัตช์
ลำดับศักราชญี่ปุ่น
ลำดับศักราชญี่ปุ่น คือ ลำดับรายชื่อศักราชที่ได้มีการใช้ตั้งแต่อดีตจนถึงปัจจุบัน
เจ้าชายฮะซัน เอส-เซนนุสซี มกุฎราชกุมารแห่งลิเบีย
เจ้าชายฮะซัน เอส-เซนนุสซี มกุฎราชกุมารแห่งลิเบีย () เสด็จพระราชสมภพเมื่อปี 2471 เป็นพระโอรสใน เจ้าชายมูฮัมหมด อัล-ริดา กับ อัมบราเกีย อัล-ฟาติยา 
เหตุการณ์ที่เกิดขึ้นกันยายน 2512 พิสูจน์แล้วว่าพระองค์เหมาะสมที่จะสืบราชสมบัติราชอาณาจักรลิเบีย ต่อมาไอริส นำเสนอเอกสารลงนามในฉบับที่ 4 สิงหาคม 2512 ต่อประธานาธิบดี เหตุผลเรื่องการไม่เหมาะสมที่ให้พระองค์สืบราชบัลลังก์ พระองค์ต้องสละราชสมบัติในวันที่ 2 กันยายน พระองค์เสด็จพระราชดำเนินไปลงพระนามาภิไธยด้วยพระองค์เอง พระราชอำนาจของกษัตริย์ในพระนามนามเท่านั้น โดยพนะองค์ถูกเจ้าหน้าที่กองทัพลิเบีย นำโดยนายพันเอกมูอัมมาร์ กัดดาฟี ผู้เป็นกบฏ และเป้นผู้ที่มีความเห็นเรื่องความไม่เหมาะสมในการครองราชย์ ถึงกระนั้น สิ่งที่พระองค์จะได้รับจากนี้ คือ พระราชวัง และสิทธิเป็นพระประมุขเพียงในพระนาม มิได้มีสิทธิในการปกครอง เป้นเพียงสัญลักษ์ของประเทศเท่านั้น ในบั้นปลายพระชนม์ชีพนั้น พระองค์ทรงมีความเห็นไม่ค่อยตรงกับรัฐบาลลิเบียเท่าไรนัก พระองค์มักจะแสดงความคิดเห็นที่เป็นฝ่ายตรงข้ามเสมอๆ ทำให้รัฐบาลไม่ค่อยชอบพระองค์แต่ก็ทำอะไรมิได้ พระองค์ทรงมีพระราชโอรส 1 พระองค์คือ
การเลือกตั้งทั่วไปในประเทศบราซิล พ.ศ. 2561
การเลือกตั้งเป็นการทั่วไป เป็นการเลือกตั้งในวันที่ 7 ตุลาคม พ.ศ. 2561 โดยเป็นการลงคะแนนเสียงเพื่อเลือกประธานาธิบดี, รองประธานาธิบดี และสมาชิกวุฒิสภาสำหรับสภานิติบัญญัติแห่งชาติ นอกจากนี้ยังมีการเลือกผู้ว่าราชการ, รองผู้ว่าราชการ, สมาชิกสมัชชา และสมาชิกสภานิติบัญญัติประจำรัฐ ในเวลาใกล้เคียงกัน
เมื่อวันที่ 7 ตุลาคม พ.ศ. 2561 สมาชิกสภาผู้แทนราษฎรจากรัฐรีโอเดจาเนโร ฌาอีร์ โบลโซนารู ได้รับการเลือกตั้งในรอบหนึ่ง โดยเขามีคะแนนทิ้งห่างอดีตนายกเทศมนตรีเมืองเซาเปาลู เฟอร์นันโด ฮัดดาด การเลือกตั้งครั้งสองจัดขึ้นเมื่อวันที่ 28 ตุลาคม พ.ศ. 2561 เวลา 22:06 น. ตามเวลามาตรฐานกรีนิช โดยมีการรายงานว่าฌาอีร์ โบลโซนารู ได้ไปร้อยละ 88% ประกาศว่าเป็นผู้ชนะในการเลือกตั้งด้วยคะแนนเลือกรวมกว่า 50%
คาร์ล เบิม
คาร์ล เอากุสท์ เลโอโพลด์ เบิม () เป็นวาทยกรชาวออสเตรีย มีความชำนาญในการควบคุมเพลงของโมทซาร์ท, วากเนอร์ และชเตราส์ เขาเกิดในครอบครัวนักกฎหมาย และตัวเขาเองก็จบปริญญาเอกด้านกฎหมายก่อนที่จะเริ่มศึกษาด้านดนตรี เขาสมัครเรียนในสถาบันดนตรีในกรุงเวียนนา เขาเริ่มเป็นผู้ช่วยฝึกสอนที่เมืองบ้านเกิดในปี ค.ศ. 1917 ก่อนที่จะได้เป็นวาทยกรผู้ช่วยในปี 1919 และเป็นวาทยากรเต็มตัวในปี 1920
ในปี 1933 เขาได้ทำการแสดงที่กรุงเวียนนาเป็นครั้งแรกด้วยบทเพลงของวากเนอร์ และในปี 1934 ก็ได้เป็นวาทยกรเอกของเซ็มเพอร์โอเพอร์ในนครเดรสเดิน และดำรงตำแหน่งนี้ไปจนถึงปี 1942 ช่วงเวลานี้เองที่เป็นช่วงเวลาสำคัญของเขา เขาได้มีโอกาสได้ขึ้นแสดงบทเพลงของชเตราส์เป็นครั้งแรกซึ่งสร้างชื่อเสียงแก่เขาอย่างมาก
แม้เบิมจะไม่ได้เป็นสมาชิกพรรคนาซี แต่เขาก็สนับสนุนฮิตเลอร์และระบอบนาซีอย่างเปิดเผย นั่นเองทำให้หลังสงครามโลกครั้งที่สองสิ้นสุด เขาถูกสั่งพักงานเป็นเวลาสองปีจากมาตรการขจัดระบอบนาซี
แนวหน้า
แนวหน้า เป็นหนังสือพิมพ์รายวัน เสนอข่าวทั่วไป เน้นข่าวธุรกิจ และลีลาชีวิต เริ่มต้นออกวางจำหน่ายเมื่อวันที่ 22 มีนาคม พ.ศ. 2523 และมีคำขวัญในยุคเริ่มต้นว่า "มั่นคง ตรงไป ตรงทา"
ดีเทอร์ รามส์
ดีเทอร์ รามส์ () นักออกแบบอุตสาหกรรมชาวเยอรมัน เป็นที่รู้จักอย่างกว้างขวางในฐานะนักออกแบบที่ปฏิวัติรูปแบบเครื่องใช้ไฟฟ้าของ Braun และ เฟอร์นิเจอร์ที่ผลิตในประเทศอังกฤษของ Vitsœ ทั้งยังร่วมงานกับสถานศึกษาด้านการออกแบบอุตสาหกรรมต่างๆที่เน้นลัทธินิยมการใช้งานจริง (functionalism) ในแนวการทำงานออกแบบ ดีเทอร์ รามส์ มีความเชื่อในเรื่อง "การออกแบบที่น้อยกว่า แต่ดีกว่า" ("less but better") ซึ่งเป็นแนวทางการออกแบบผลิตภัณฑ์ให้มีลักษณะที่ "ตัดทอนสิ่งไม่จำเป็น" แต่มีคุณภาพที่ตอบสนองผู้ใช้แบบเหนือกาลเวลา (timeless) ผลงานเหล่านี้ยังมีอิทธิพลต่อการออกแบบผลิตภัณฑ์รุ่นหลังเป็นจำนวนมาก และทำให้ ดีเทอร์ รามส์ เป็นที่รู้จักทั่วโลก
ดีเทอร์ รามส์ เริ่มเรียนสถาปัตยกรรมศาสตร์และการตกแต่งภายในที่ โรงเรียนศิลปะวีสบาเดน (Wiesbaden School of Art) ประเทศเยอรมนี ช่วงหลังจบสงครามโลกครั้งที่ 2 ไม่นานนัก เขาพักการศึกษาเพื่อรับประสบการณ์การฝึกงานช่างไม้ 1 ปี และหลังจากจบการศึกษาในปี 1953 เขาเริ่มประกอบวิชาชีพครั้งแรกกับสถาปนิกที่ชื่อ คาร์ล-อ็อตโต อาเปล (Karl-Otto Apel) ที่แฟรงก์เฟิร์ตในเยอรมนี ซึ่งเป็นช่วงเวลาที่เยอรมนีกำลังฟื้นฟูประเทศหลังจากการแพ้สงคราม ทำให้เขาได้มีโอกาสร่วมงานกับสำนักงานสถาปนิกจากอเมริกันอย่าง Skidmore, Owings & Merrill (SOM)
หลังจากทำงานกับอาเปลไม่นาน ปี 1955 เขาก็เปลี่ยนงานไปเป็นสถาปนิกและนักออกแบบภายในให้กับบริษัทขายเครื่องใช้ไฟฟ้ายี่ห้อ Braun เมื่อทำงานเพียง 4 ปี เขาก็ได้เลื่อนตำแหน่งเป็น Chief Design Officer ดูแลงานออกแบบอุตสาหกรรมในปี 1961 และก็ตำรงตำแหน่งนี้มาจนถึงปี 1995
เขายอมรับว่า การใกล้ชิดกับตาของเขาที่เป็นช่างไม้ รวมทั้งงานสถาปัตยกรรมโดยเฉพาะงานของสถาปนิกเยอรมันเช่น Mies van der Rohe และ Walter Gropius ได้ส่งอิทธิพลไปถึงการทำงานออกแบบผลิตภัณฑ์ของเขาเป็นอย่างมาก และการได้ทำงานกับสถาปนิกอย่าง SOM และอาเปล ก็ทำให้เขาเรียนรู้ถึงความใส่ใจในรายละเอียดทุกๆ ขั้นตอนการออกแบบ โดยเฉพาะการให้ความสำคัญในขั้นตอนการทำแบบจำลอง และต้นแบบเป็นอย่างมาก
ดีเทอร์ รามส์ นำเสนอแนวคิดเรื่องการพัฒนาผลิตภัณฑ์ที่ยั่งยืน ในกล่าวสุนทรพจน์ ณ เมืองนิวยอร์ก ถึงความสำคัญของการนำ “ศาสตร์ของผู้ใช้” (User-centered Design) มาเป็นหัวใจหลักในการออกแบบ จากการตั้งคำถามตัวเองว่า "การออกแบบของฉันเป็นการออกแบบที่ดีไหม" ("Is my design good design?") คำตอบที่เขาก่อขึ้นกลายเป็นรากฐานสำหรับหลักสิบประการที่โด่งดังของเขา คือ "หลักการออกแบบที่ดี" (Good Design Principles):
บาสเกตเคส
"บาสเกตเคส" () เป็นเพลงของวงพังก์ร็อกอเมริกัน กรีนเดย์ เป็นเพลงที่ 7 และซิงเกิลที่ 3 จากสตูดิโออัลบัมชุดที่ 3 ของวง "ดูกี" (1994) เพลงขึ้นอันดับ 1 บนชาร์ตออลเทอร์นาทิฟซองส์ของนิตยสาร "บิลบอร์ด" นาน 5 อาทิตย์
นักร้องและมือกีตาร์ บิลลี โจ อาร์มสตรอง บอกว่า "บาสเกตเคส" เป็นเพลงเกี่ยวกับการต่อสู้กับความวิตกกังวลของเขา ก่อนที่เขาจะเป็นอาการแพนิกกำเริบในหลายปีถัดมา เขาคิดว่าเขาคงจะเป็นบ้า อาร์มสตรองยังให้ความเห็น ณ ตอนนั้นว่า "มีสิ่งเดียวที่ผมสามารถรู้ได้ว่าเกิดอะไรขึ้นคือเขียนเพลงเกี่ยวกับมันซะ"
"บาสเกตเคส" เป็นหนึ่งในเพลงที่โพรดิวซ์โดย ร็อบ คาวัลโล ที่เขาได้รับม้วนเดโม่จากกรีนเดย์ เขาได้เซ็นสัญญากับวงกับค่ายรีไพรส์เรเคิดส์ในกลางปี 1993 กรีนเดย์และคาวัลโลได้บันทึกเสียง "บาสเกตเคส" ในระหว่างเดือนกันยายนถึงตุลาคม 1993 ที่แฟนตาซีสตูดิโอส์ในเบิร์กลีย์ รัฐแคลิฟอร์เนีย
เวลคัมทูพาราไดส์
"เวลคัมทูพาราไดส์" () เป็นซิงเกิลที่ 2 ของวงพังก์ร็อกอเมริกัน กรีนเดย์ เป็นเพลงแทร็กที่ 5 จากสตูดิโออัลบัมชุดที่ 3 "ดูกี" และออกเป็นซิงเกิลที่ 2 ในเดือนตุลาคม 1994 ในฉบับดั้งเดิมของเพลงนี้ปรากฏเป็นแทร็กที่ 3 ของสตูดิโออัลบัมชุดที่ 2 "Kerplunk" ส่วนในฉบับบนอัลบัม "ดูกี" ต่อมาบรรจุอยู่บนอัลบัมรวมเพลง "International Superhits!" ในปี 2001 เพลง "เวลคัมทูพาราไดส์" ยังอยู่ในวิดีโอเกม "" เพลงขึ้นอันดับ 56 บนชาร์ตฮอต 100 แอร์เพลย์ความยาวรวม: 8:13
ชี (เพลงกรีนเดย์)
"ชี" () เป็นเพลงของวงพังก์ร็อกอเมริกัน กรีนเดย์ เป็นแทร็กที่ 8 จากอัลบัมชุดที่ 3 "ดูกี" วางตลาดเป็นซิงเกิลที่ 5 และซิงเกิลสุดท้ายของอัลบัม เพลงแต่งโดยหัวหน้าวง บิลลี โจ อาร์มสตรอง มีเรื่องราวเกี่ยวกับแฟนเก่าที่ได้แสดงบทกวีแนวนิยมสตรีที่ใช้ชื่อเดียวกับชื่อเพลงเขาเพื่อเป็นการตอบกลับ อาร์มสตรองจึงได้แต่งเนื้อเพลง "ชี" แล้วแสดงให้เธอเห็น ต่อมาเธอย้ายไปยังเอกวาดอร์ นั่นกระตุ้นให้อาร์มสตรองใส่เพลง "ชี" ไว้ในอัลบัม
หัสวีร์ ภัคพงษ์ไพศาล
หัสวีร์ ภัคพงษ์ไพศาล ชื่อเล่น เข้ม นักแสดงชาวไทย เกิดวันที่ 21 สิงหาคม พ.ศ. 2540 ภูมิลำเนา จังหวัดบึงกาฬ กำลังศึกษา มหาวิทยาลัยธุรกิจบัณฑิต คณะ นิเทศศาสตร์ เริ่มเข้าวงการบันเทิง ถ่ายแบบและโฆษณา และมีผลงานละคร ปาฏิหาริย์ เดอะซีรีส์ ช่อง พีพีทีวี ปัจจุบันได้เซ็นสัญญา​เป็นนักแสดงสังกัดช่อง 7 HD